stanford-oval/wikipedia huggingface dataset:
Agudat
Vaikutus

Ensimmäisten ”brasilialaisten” joukossa oli Brasilian portugalilaisten plantaasiaristokraatteja, joiden sukunimiä olivat esimerkiksi da Souza, Olympio, Santos ja d'Almeida, tai da Silva, Rodriguez tai Martinez. Esimerkiksi Porto-Novon 30 000 hengen väestöstä oli vuonna 1898 tuhat brasilialaista. Entinen presidentti Émile-Derlin Zinsou ja päällikkö Paul Émile de Souza ovat brasilialaisten jälkeläisiä. Agudoilla oli tärkeä osuus varsinkin Ranskan siirtomaavallan alkuaikoina, jolloin he vaikuttivat siirtomaan kulttuuriseen, ammatilliseen ja poliittiseen elämään.
Portugalilaisten vanhempien Brasiliassa syntynyt jälkeläinen Francisco Félix de Souza (1754–1849) oli orjakauppias, joka vaikutti Länsi-Afrikan alueen politiikkaan tukemalla entisiä orjia perustaen afrobrasilialaisia yhteisöjä nykyisen Nigerian, Beninin, Ghanan ja Togon alueille. Hän myös kehitti Ouidahin alueen johtavaksi orjakaupan keskukseksi. de Souzaan liittyvät tarinat ja kertomukset tunnetaan Beninissä nykyisinkin ja hänestä on tullut osittain myyttinen hahmo. Souzan suvun talo Singbomey ja de Souzan nimelle omistettu aukio vaalivat hänen muistoaan Ouidahissa.
Itsenäisyyden jälkeen Beninin agudojen vaikutusvalta väheni ja monet muuttivat vapaaehtoisina pakolaisina Ranskaan vuoden 1972 vallankaappauksen jälkeen.
1990-luvulla useat agudat osallistuivat aktiivisesti Kansalliskongressin organisoimiseen, joka edisti vallan siirtymistä demokratiaan Beninissä. Jotkut aguda-yhteisön jäsenet saavuttivat poliittista arvostusta ja näkyvyyttä.
Tunnettuja afrobrasilialaisia

Paulin Soumanou Vieyra
Paulin Joachim
Isidore de Souza
Émile Zinsou
Lionel Zinsou
Marie-Cécile Zinsou
Grace d'Almeida
Francisco Félix de Souza
Aiheesta muualla

Elisée Soumonni, The Afro-Brazilian Communities of the Bight of Benin in the nineteenth century(englanniksi)
Àgùdà families: Retuned freedmen from Brazil (Arkistoitu – Internet Archive)(englanniksi)
Ana Lúcia Araújo, Pierre Fatumbi Verger: Negotiating Connections Between Brazil and the Bight of Benin, Luso-Brazilian Review 50:1, 2013 (englanniksi)
Villa Karon päärakennus Grand-Popossa Beninissä on afrobrasilialaista tyyliä.
Porto-Novon suuri moskeija.
Vuonna 1922 valmistunut Villa Ajavon Ouidahissa Beninissä.
Andrea Vagn Jensen

Andrea Vagn Jensen (s. 22. elokuuta 1965 Odderissa) on tanskalainen näyttelijä.
Filmografia

To mand i en sofa (1994)
Det store flip (1997)
Dødelig drift (1999)
Ørkenes juvel (2001)
Jesus og Josefine " Jeesus ja Josefine" (2003)
Oskar og Josefine " Oskar ja Josefine" (2005)
Store planer (2005)
Bag det stille ydre (2005)
Rubbles (2006)
Rene hjerter (2006)
Aiheesta muualla

Andrea Vagn Jensen (www.danskefilm.dk) (tanskaksi)
André Lacroix

| André Lacroix> Henkilötiedot |
| --- | --- |
Syntynyt: 5. kesäkuuta 1945 (ikä 79) Lauzon, QC, CAN
Jääkiekkoilija
Pelipaikka:  keskushyökkääjä
Maila:  vasen
Pituus:  173 cm
Paino:  79 kg
Sarja:  NHL, WHA, AHL
Pelaajaura
Pääsarjaura:  1964–1980
Seurat:  NHL Philadelphia Flyers Chicago Black Hawks Hartford Whalers WHA Philadelphia Blazers New York Golden Blades New Jersey Knights San Diego Mariners Houston Aeros New England Whalers AHL Quebec Aces
André Joseph Lacroix (s. 5. kesäkuuta 1945) on kanadalainen entinen jääkiekkoilija. Lacroix on WHA:ssa eniten tehopisteitä (798) tehnyt pelaaja. Hänellä on myös WHA:n ennätys pelatuissa otteluissa (551) sekä syötöissä (547).
Tilastot

PO=Pelatut ottelut, M=Maalit S=Syötöt P=Pisteet RM=Rangaistusminuutit
Andy Lee

| Andy Lee |
| --- | --- |

Henkilötiedot
Syntynyt: 11. elokuuta 1982 (ikä 42) Westminster, Etelä-Carolina
Kansalaisuus:   Yhdysvallat
Amerikkalaisen jalkapallon pelaaja
Pituus:  188 cm
Paino:  82 kg
Pelipaikka:  Lentopotkun potkaisija
Seura
Pelinumero:  2
Seura:  Arizona Cardinals
Sarja:  NFL
Pelaajaura
Aik. seurat:  San Francisco 49ers   Cleveland Browns   Carolina Panthers
NFL-varaus:  188. varaus, 2004 San Francisco 49ers
Pääsarjaura:  2004–
Andrew Paul "Andy" Lee (s. 11. elokuuta 1982 Westminster, Etelä-Carolina) on yhdysvaltalainen amerikkalaisen jalkapallon pelaaja, pelipaikaltaan lentopotkun potkaisija. Hän pelaa tällä hetkellä NFL-liigan Arizona Cardinalsissa. Yliopistojalkapalloa Lee pelasi Pittsburghin yliopiston joukkueessa.
Lee on valittu urallaan kolmesti NFL:n tähdistöotteluun Pro Bowliin.
NFL-ura

San Francisco 49ers varasi Leen vuoden 2004 NFL:n varaustilaisuudessa, tilaisuuden kuudennella kierroksella. Hän on pelannut 49ersin lentopotkujen potkaisijana varauksestaan lähtien, ja sai kesällä 2012 kuuden vuoden jatkosopimuksen, joka tekee hänestä liigan kolmanneksi parhaiten palkatun lentopotkujen potkaisijan. San Francisco 49ers vaihtoi Andy Leen Cleveland Brownsiin kesäkuussa 2015 vuoden 2017 NFL:n varaustilaisuuden seitsemännen kierroksen varausvuoroa vastaan.
Lee pelasi Clevelandissa vain kauden, sillä ennen kauden 2016 alkua hänet kaupattiin Carolina Panthersiin vaihdossa Carolinan lentopotkun potkaisijaan Kasey Redferniin. Lee pelasi kaudella 2016 yhdeksän ottelua, kunnes venäytti reitensä ja joutui olemaan loppu kauden sivussa. Syyskuussa 2017 Panthers vapautti Leen sopimuksesta.
Lee oli vain kaksi päivää ilman sopimusta. Arizona Cardinals teki hänen kanssaan kaksivuotisen sopimuksen.
Angela Ahrendts

Angela Ahrendts vuonna 2018.
Angela Ahrendts (s. 12. kesäkuuta 1960 New Palestine, Indiana) on yhdysvaltalainen yritysjohtaja. Hän on johtanut Burberryä ja Applen myymälä- ja verkkokauppaa. Talouslehti Forbes luokitteli vuonna 2018 Ahrendtsin maailman vaikutusvaltaisimpien naisten joukossa sijalle 13.
Ahrendts aloitti Burberryn toimitusjohtajana vuonna 2006 ja teki heti radikaaleja uudistuksia. Hän lakkautti 35  tuotelinjaa, joista monissa oli yhtiön tunnettua ruutukuviota, ”burberry-ruutua”. Yhtiön brändiä oli lisensoitu jo liikaa, ja sen arvo luksusmerkkinä oli väljähtymässä. Yhtiön liikevaihto kolminkertaistui Ahrendtsin kaudella. Ahrendts siirtyi Applelle vuonna 2014. Applella hänen palkkansa oli loppuvaiheessa kaksi kertaa niin suuri kuin toimitusjohtaja Tim Cookilla. Ahrendts lähti Applelta huhtikuussa 2019.
Angela Beesley Starling

| Angela Beesley Starling |
| --- | --- |
 Angela Beesley vuonna 2006.
Henkilötiedot
Syntynyt: 3. elokuuta 1977 (ikä 47) Norwich, Norfolk, Englanti
Kansalaisuus:  Australia
Ammatti:  Internet-yrittäjä
Aiheesta muualla
Kotisivu
Angela Breesley Starling (s. 3. elokuuta 1977) on Wikian perustaja sekä sen entinen yhteiskuntasuhteiden varapuheenjohtaja. Angela on ollut mukana Wikipediassa vuodesta 2003 lähtien ja hänet valittiin vuosina 2004-2005 voittoa tavoittelemattoman Wikimedia Foundationin edunvalvojapiiriin. Tänä aikana hän oli aktiivinen muokkaamaan sisältöä sekä hallitsemaan poliittisia asioita, kuten yksityisyyden suojaa. Hän erosi hallituksesta heinäkuussa 2006.
Käännös suomeksi
Juice=Juice

| Juice=Juice |
| --- | --- |
 Juice=Juice vuonna 2015
Tiedot
Toiminnassa:  2013– 
Tyylilaji:  J-pop
Kotipaikka:   Tokio Japani
Laulukieli:  japani
Jäsenet:  Akari Uemura (2013–) Ruru Dambara (2017–) Yume Kudo (2019–) Riai Matsunaga (2019–) Rei Inoue (2020–) Ichika Arisawa (2021–) Risa Irie (2021–) Kisaki Ebata (2021–) Sakura Ishiyama (2022–) Akari Endo (2022–) Mifu Kawashima (2023–)
Entiset jäsenet:  Yuka Miyazaki (2013–2019) Tomoko Kanazawa (2013–2021) Sayuki Takagi (2013–2021) Karin Miyamoto (2013–2020) Nanami Yanagawa (2017–2019) Manaka Inaba (2018–2022) Aina Otsuka (2013)
Aiheesta muualla
Kotisivut
Infobox OKNimi-testi OK: 
Juice=Juice (jap. ジュースジュース) lausutaan "Juice Juice" on japanilainen tyttöryhmä, joka kuuluu Hello! Projectiin. Ryhmä aloitti vuonna 2013 ja silloin se oli kuusihenkinen. Ryhmä koostui viidestä Hello Pro Kenshuusei -jäsenestä (Hello! Project harjoittelijasta) ja yhdestä GREEN FIELDS -jäsenestä.
Juice=Juicen myydyin single on "'Hitori de Ikiraresou' tte Sore tte Nee, Homete Iru no? / 25sai Eien Setsu", joka myi 82 030 kappaletta.
Nykyiset jäsenet

| Nimi | Syntymäpäivä | Liittymispäivä | Jäsenväri | Muuta |
| --- | --- | --- | --- | --- |
| Akari Uemura | 30. joulukuuta 1998 | 3. helmikuuta 2013 |      vihreä (”meloni”) | johtaja (2021–) |
| Ruru Dambara | 7. toukokuuta 2001 | 26. kesäkuuta 2017 |      oranssi | varajohtaja (2021–) |
| Yume Kudo | 28. syyskuuta 2004 | 14. kesäkuuta 2019 |      vaaleanpunainen |  |
| Riai Matsunaga | 7. heinäkuuta 2005 | 14. kesäkuuta 2019 |      sininen |  |
| Rei Inoue | 17. heinäkuuta 2001 | 1. huhtikuuta 2020 |      valkoinen | entinen Kobushi Factory -jäsen |
| Ichika Arisawa | 23. joulukuuta 2003 | 7. heinäkuuta 2021 |      vaaleansininen |  |
| Risa Irie | 18. lokakuuta 2005 | 7. heinäkuuta 2021 |      liila |  |
| Kisaki Ebata | 30. tammikuuta 2007 | 7. heinäkuuta 2021 |      päivänkakkara |  |
| Sakura Ishiyama | 22. helmikuuta 2004 | 29. kesäkuuta 2022 |      violetti |  |
| Akari Endo | 26. huhtikuuta 2008 | 29. kesäkuuta 2022 |      mintunvihreä |  |
| Mifu Kawashima | 13. joulukuuta 2007 | 23. toukokuuta 2023 |      punainen |  |
Historia > 2013: Perustaminen, Aina Otsukan vetäytyminen ja debyytti

3. helmikuuta paljastettiin, että Yuka Miyazaki, Tomoko Kanazawa, Sayuki Takagi, Aina Otsuka, Karin Miyamoto ja Akari Uemura tulisivat muodostamaan uuden Hello! Project ryhmän kuudestaan. 25. helmikuuta ryhmä sai nimen "Juice=Juice". Jokainen jäsen edusti omaa hedelmää, joten jäsenvärit jaettiin sen mukaisesti.
3. huhtikuuta julkaistiin ryhmän ensimmäinen indie-single "Watashi ga Iu Mae ni Dakishimenakya ne". Se myi ensimmäisenä viikkona 2,275 kappaletta. Toinen indie-single "Samidare Bijo ga Samidareru" julkaistiin 12. kesäkuuta. Juice=Juice piti ensimmäisen fanitapahtumansa ennen sen julkaisua. Juice=Juice julkaisi kolmannen indie-singlensä "Ten Made Nobore!" yhdessä Hello Pro Kenshuuseiden kanssa.
13. kesäkuuta kerrottiin, että Juice=Juice tulisi debytoimaan kesän jälkeen. Yuka Miyazaki nimettiin samalla Juice=Juicen johtajaksi ja Tomoko Kanazawa taas varajohtajaksi. 5. heinäkuuta ilmoitettiin, että Aina Otsuka oli jättänyt ryhmän. Juice=Juice jatkoi tämän jälkeen viisihenkisenä.
11. syyskuuta debytoi singlellä "Romance no Tochuu / Watashi ga Iu Mae ni Dakishimenakya ne (MEMORIAL EDIT) / Samidare Bijo ga Samidareru (MEMORIAL EDIT)". Juice=Juice aloitti radio-ohjelmansa We are Juice=Juice 3. lokakuuta bayFM-radiokanavalla.
22. marraskuuta Juice=Juice otti vastaan Uuden artistin palkinnon 55th Japan Record Awardseissa.
5. joulukuuta ryhmä julkaisi toisen singlensä "Ijiwaru Shinai de Dakishimete yo / Hajimete wo Keiken-chuu" ja se myi 45,834 kappaletta.
Historia > 2014: Ensimmäinen soolokonserttikiertue

27. helmikuuta Juice=Juice julkaisi ensimmäisen yhteisen kuvakirjansa Juice=Juice 1st OFFICIAL PHOTO BOOK. 19. maaliskuuta julkaistiin ryhmän kolmas single "Hadaka no Hadaka no Hadaka no KISS / Are Kore Shitai!".
21. maaliskuuta ilmoitettiin Juice=Juicen ensimmäisestä soolokonserttikiertueesta, joka alkoi 13. kesäkuuta ja loppui saman vuoden joulukuussa.
30. kesäkuuta julkaistiin neljäs single "Black Butterfly / Kaze ni Fukarete". 1. lokakuuta julkaistiin taas viides single "Senobi / Date ja nai yo Uchi no Jinsei wa".
Juice=Juicen ensimmäinen musikaali Koisuru Hello Kitty nähtiin 19. marraskuuta.
Historia > 2015

8. huhtikuuta julkaistiin Juice=Juicen kuudes single "Wonderful World / Ça va ? Ça va ?", joka oli ensimmäinen single, jota ei tuottanut Tsunku.
2. maaliskuuta Juice=Juicen konsertissa kerrottiin, että Juice=Juice tulisi julkaisemaan ensimmäisen albuminsa First Squeeze! 15. heinäkuuta. Ryhmä myös kertoi tavoitteestansa esiintyä Nippon Budokassa 2016.
8. lokakuuta kerrottiin, että Juice=Juice tulisi olemaan päärooleissa draamasarjassa Budokan, jossa he esittivät fiktiivistä bändiä NEXT YOU.
Historia > 2016

3. helmikuuta Juice=Juice julkaisi seitsemännen singlensä "Next is you! / Karada Dake ga Otona ni Nattan ja nai".
4. toukokuuta ilmoitettiin, että Juice=Juice pitäisi ensimmäisen konserttinsa Nippon Budokassa 7. marraskuuta.
26. lokakuuta julkaistiin Juice=Juicen kahdeksas single "Dream Road ~Kokoro ga Odoridashiteru~ / KEEP ON Joshou Shikou!! / Ashita Yarou wa Bakayarou".
Historia > 2017: Kokopanomuutokset

26. huhtikuuta julkaistiin Juice=Juicen yhdeksäs single "Jidanda Dance / Feel! Kanjiru yo". 19. toukokuuta ryhmä julkaisi digitaalisen kappaleen "Goal ~Ashita wa Acchi da yo~". 16. kesäkuuta julkaistiin toinen digitaalinen kappale "Jouro".
26. kesäkuuta ilmoitettiin, että Juice=Juice oli saanut kaksi uutta jäsentä: Ruru Dambara ja Country Girlsistä Nanami Yanagawa. Ryhmä oli uusien jäsenien myötä seitsemänhenkinen.
23. elokuuta Juice=Juce julkaisi ensimmäisen digitaalisen singlensä "Fiesta! Fiesta!".
Historia > 2018

18. huhtikuuta Juice=Juice julkaisi kymmenennen singlensä "SEXY SEXY / Naite Ii yo / Vivid Midnight".
13. kesäkuuta kerrottiin, että entinen Country Girls -jäsen Manaka Inaba oli liittynyt uutena jäsenenä Juice=Juiceen. 1. elokuuta Juice=Juice julkaisi toisen albuminsa Juice=Juice#2 -¡Una más!-.
2. marraskuuta Nanami Yanagawa ilmoitti, että valmistuisi Hello! Projectista maaliskuussa 2019. 21. joulukuuta johtaja Yuka Miyazaki ilmoitti myös valmistuvansa Juice=Juicesta 2019.
Historia > 2019: Johtajan vaihdos

13. helmiikuta Juice=Juice julkaisi 11. singlensä "Bitansan / Potsuri to / Good bye & Good luck!", joka jäi Nanami Yanagawan viimeiseksi singleksi. 11. maaliskuuta pidettiin Yanagawan valmistumisseremonia.
5. kesäkuuta julkaistiin 12. single "'Hitori de Ikiraresou' tte Sore tte Nee, Homete Iru no? / 25sai Eien Setsu", joka jäi Yuka Miyazakin viimeiseksi singleksi. 12. kesäkuuta ilmoitettiin, että Kanazawa Tomokosta tulisi johtaja Miyazakin valmistumisen jälkeen ja Sayuki Takagista taas varajohtaja. Miyazaki paljasti myös, että Juice=Juice tulisi saamaan uusia jäseniä lähiaikoina.
14. kesäkuuta paljastettiin uudet jäsenet: Yume Kudo ja Riai Matsunaga. 17. kesäkuuta Miyazaki valmistui Juice=Juicesta ja Kanazawasta tuli johtaja. Ryhmästä tuli kahdeksanhenkinen muutosten myötä.
Historia > 2020

Karin Miyamoto ilmoitti 10. helmikuuta, että tulisi valmistumaan Juice=Juicesta kesällä 2020. Ryhmän kolmastoista single "Pop Music / Suki tte Itte yo" julkaistiin 1. huhtikuuta. Kobushi Factoryn lopetettua sen entinen jäsen, Rei Inoue siirtyi Juice=Juicen jäseneksi.
Miyamoto valmistui 10. joulukuuta, sillä valmistumista lykättiin.
Historia > 2021

Juice=Juicen ja Tsubaki Factoryn yhteiset koe-esiintymiset alkoivat 20. tammikuuta.
Sayuki Takagi jätti Juice=Juicen 11. helmikuuta. Takagin lähdön takia 14. singlen "Down Town / Ganbarenai yo" julkaisupäivää lykättiin kuukaudella. Uudeksi julkaisupäiväksi ilmoitettiin 28. huhtikuuta.
Koe-esiintymisten tulokset julkistettiin 7. heinäkuuta. Juice=Juice sai kolme uutta jäsentä, jotka olivat Ichika Arisawa, Risa Irie ja Kisaki Ebata. Ryhmän neljästoista single "Plastic Love / Familia / Future Smile" julkaistiin joulukuussa. Kanazawa valmistui marraskuussa ja Uemurasta tuli uusi johtaja. Manaka Inabasta ja Ruru Dambarasta tuli varajohtajia joulukuun lopussa.
Inaba valmistui toukokuussa 2022.
Diskografia > Indie-singlet

"Watashi ga Iu Mae ni Dakishimenakya ne"
"Samidare Bijo ga Samidareru"
"Ten Made Nobore!" (Hello Pro Kenshuusei feat. Juice=Juice)
Diskografia > Singlet

"Romance no Tochuu / Watashi ga Iu Mae ni Dakishimenakya ne (MEMORIAL EDIT) / Samidare Bijo ga Samidareru (MEMORIAL EDIT)"
"Ijiwaru Shinai de Dakishimete yo / Hajimete wo Keiken-chuu"
"Hadaka no Hadaka no Hadaka no KISS / Are Kore Shitai!"
"Black Butterfly / Kaze ni Fukarete"
"Senobi / Date ja nai yo Uchi no Jinsei wa"
"Wonderful World / Ça va ? Ça va ?"
"Next is you! / Karada Dake ga Otona ni Nattan ja nai" (NEXT YOU / Juice=Juice)
"Dream Road ~Kokoro ga Odoridashiteru~ / KEEP ON Joshou Shikou!! / Ashita Yarou wa Bakayarou"
"Jidanda Dance / Feel! Kanjiru yo"
"SEXY SEXY / Naite Ii yo / Vivid Midnight"
"Bitansan / Potsuri to / Good bye & Good luck!"
""Hitori de Ikiraresou" tte Sore tte Nee, Homete Iru no? / 25sai Eien Setsu"
"Pop Music / Suki tte Itte yo"
"Down Town / Ganbarenai yo"
"Plastic Love / Familia / Future Smile"
"Zenbu Kakete Go!! / Eeny Meeny Miny Moe, Koi no Rival Sengen"
Diskografia > Digitaaliset singlet

"Fiesta! Fiesta!"
Diskografia > Albumit

First Squeeze! (2015)
Juice=Juice#2 -¡Una más!- (2018)
Terzo (2022)
Ante Tomić

Ante Tomić tarkoittaa seuraavia henkilöitä:
Ante Tomić, kroatialainen jalkapalloilija
Ante Tomić, kroatialainen kirjoittaja
Ante Tomić, kroatialainen koripalloilija.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ante Tomić”, voi hakea sivunnimihaulla, laajalla sivunnimihaulla tai tekstihaulla.
Ajnadayn taistelu

Khalid taistelee Bysantin armeijaa vastaan. Kuva: 1935
Ajnadayn taistelu (arab. معركة أجنادين‎) on islamin pyhän historian tuntema kahdesta suurtaisteluista ensimmäinen, joissa muslimit voittivat Bysantin armeijan Lähi-idässä. Taistelu kerrotaan käydyn kesällä vuonna 634 lähellä Gazaa, mahdollisesti 30. heinäkuuta vuonna 634. Taistelusta kirjoittaa  vasta  900-luvulla al-Tabari historiateoksessaan. Laajennettu selostus löytyy teoksesta Futuh al-Shaam, joka on luultavasti ristiretkien ajalta 1000-luvulta. Joidenkin 600-luvun kirjallisten merkintöjen on arveltu antaneen aiheen ajatukselle Ajdanayn taistelusta. Bysanttilaiset lähteet eivät sitä mainitse, ja jotkut pitävät tapahtumaa epähistoriallisena.
Islamilaisissa selostuksissa vihollisarmeijan koot on tyypillistä ilmoittaa valtavan suuriksi. Ajnadayn tapauksessa roomalaisarmeijan kooksi ilmoitetaan 90 000 tai 150 000 miestä, joista 50 000 surmattiin taistelussa. Itse sotakuvaukset ovat silti kaksintaisteluita ja muistuttavat paimentolaisperheiden ja sukujen yhteenottoja. Sankarit puhuvat enemmän kuin tekevät. Päähuomio kohdistuu dramaattisiin yksityiskohtiin, kirjeisiin ja päähenkilöiden puheisiin ja keskusteluihin.
Tuomas Presbyteeri

Robert Hoyland on yhdistänyt Ajdanayn taistelun tekstifragmenttiin, joka pantu Tuomas Presbyteerin nimiin. Teksti on säilynyt 700-luvulta peräisin olevana syyrialaisena käsikirjoituksena, mutta se on kirjoitettu noin vuonna 640. Tekstikohta kuuluu seuraavasti:
"Vuonna 945, perjantaina 4 helmikuuta (634) yhdeksännellä tunnilla käytiin taistelu roomalaisten ja Muhammedin [MHMT] arabien välillä Palestiinassa 12 mailia Gazasta itään. Roomalaiset pakenivat jättäen jälkeensä patriisi bryrdn [Vardan?], jonka arabit tappoivat. Noin 4000 köyhää palestiinalaista tapettiin, kristittyjä, juutalaisia ja samarialaisia. Arabit hävittivät koko tienoon."
Teksti on ensimmäinen kirjallinen lähde, jossa mainitaan nimi Muhammed. K-H. Ohlig näkee tekstin ajoituksessa ongelmia. Tuomas Presbyteeri kertoo, että arabit valloittivat Persian vuonna 636, mikä on liian varhaista. Tekstissä mainittu kirkkojen ja luostareiden hävittäminen jo tuohon aikaan ei saa tukea arkeologialta. Ohlig arvelee, että kyseessä on vasta 700-luvulla tehty kirjaus, missä myöhempiä uskomuksia on projisioitu menneisyyteen.  Hoyland uskoo, että teksti on aito, koska se antaa tarkan päiväyksen taistelulle. Hän uskoo, että tässä kirjoituksessa mainittu yhteenotto on islamilaisessa historiankirjoituksessa muuttunut Ajnadayn taisteluksi, joka kerrotaan käydyn elokuussa vuonna 634. Siihen viittaa myös korkea-arvoisen roomalaisen kuolema arabien väijytyksessä, mikä aihe toistuu esiintyy Ajnadayn tapahtumien kuvauksessa. Maininta Muhammedista Palestiinassa vuonna 634 ei sovi  Ibn Ishaqin elämäkerran sisältöön, jonka mukaan Muhammed kuoli Medinassa vuonna 632.
Al-Tabari

Al-Tabari käsittelee taistelua neljällä sivulla historiateoksessaan. Hän kertoo, etä Amr ibn al-As leiriytyi Bysantin armeijan lähelle Ajdanaynissa. Nämä olivat linnoittautuneet omaan leiriinsä komentajanaan al-Artabun. Kalifi Umar oli tällöin Jerusalemissa ja sai viestin edessä olevasta taistelusta. Amr päätti itse lähteä Artabunin leiriin neuvottelemaan vihollisen kanssa ja samalla vakoilemaan roomalaisten varustuksia. Artabun näki tässä mahdollisuuden tappaa muslimien taitava kenraali. Amr sai kuitenkin tietää hankkeesta ja huijasi Artabunia kertomalla, että hän vie saamansa perääntymisehdotuksen Umarille ja palaa takaisin. Hän ei kuitenkaan palannut, jolloin Artabun totesi muslimin ovelasti huijanneen häntä.
Itse taistelua al-Tabari kuvaa lyhyesti yhdellä lauseella. Hän toteaa, että armeijat kohtasivat toisensa raskaassa taistelussa, joka muistutti Jarmukin taistelua, missä monet kuolivat. Artabun hävisi ja pakeni Jerusalemiin, kun taas Amr leiriytyi Ajdanaynissa. Artabun kirjoitti Amrille kirjeen, jossa kehotti tätä poistumaan Palestiinasta, sillä muuten Amr kärsisi tappion. Amr lähetti vakoojan Artabunin luo ja sai selville, että tämä ei uskonut Amrin voittoon, koska oli ennustettu, että hän häviäisi vain Umarille.
Al-Waqidi

Al-Waqidin (747–823) nimissä oleva historiikki Syyrian valloituksesta Futuh al-Shaam on todellisuudessa tuntemattoman tekijän, josta käytetään nimeä Pseudo-Waqidi. Kirjan katsotaan olevan peräisin joitakin vuosisatoja al-Waqidia myöhemmältä ajalta. Kirja on luultavasti tehty vasta ristiretkien aikaan, ja se sisältääkin paljon polemiikkia kristittyjä vastaan.
Teos kertoo, että muslimien päällikkö Khalid ibn al-Walid jakoi joukkonsa neljään osaan: etujoukkoon, vasempaan siipeen, keskustaan ja oikeaan siipeen. Yazid ibn Abi Sufyan sai 4000 ratsumiestä suojellakseen selustassa naisia ja lapsia. Tämän jälkeen Khalid kiiruhti pitämään puheen naisille, missä hän totesi. "Oi Tubban, Amaliqahin ja muiden tyttäret. Olette tehneet sellaisia urotekoja, jotka saavat muslimit mielistymään teihin ja avaamaan teille Paratiisin portit." Khalid kertoi olevansa varma, että jos paikalle osuisi roomalaisia, naiset voittaisivat heidät, ja jos muslimit pakenisivat, naiset olisivat keppeineen valmiina käännyttämään heidät takaisin. Vastauksena Afrah pyysi Khalidia asettamaan heidät eturiviin, missä he tappaisivat vihollisia kunnes kaikki naiset olisivat kokeneet marttyyrikohtalon.
Khalid piti puheen myös sotilaille, joita hän kehotti puolustamaan naisia, lapsia ja uskoa (din). Sen jälkeen hän johti armeijaa hitaaseen etenemiseen kohti vihollista. Samoin teki roomalaisten päällikkö Warden, kun hän näki muslimien lähestyvän. Roomalaiset kansoittivat maan joka suuntaan, päitten yläpuolella heilui lippuja ja ristejä, ja ilma sakeni heidän jumalattomista puheistaan ja huudoistaan. Kun armeijat olivat vastakkain, roomalaisten riveistä erkani lähetystö, jota johti mustahaarniskainen mies. Lähetystö kysyi muslimien johtajaa. Khalid vastasi: "Nämä ihmiset hyväksyvät minut johtajakseen niin kauan kuin olen kuuliainen Jumalalle ja seuraan hänen Lähettiläänsä sunnaa. Jos väistyn siitä hetkeksikään, menetän johtajuuteni." Roomalaiset vastasivat: "Juuri tämän takia te voitatte meidät."  Lähetystö lupasi jokaiselle muslimisotilaalle turbaanin, vaatekerran ja dinaarin, jos muslimit vetäytyvät. Khalid vastasi, että roomalaisilla oli kolme vaihtoehtoa: kääntymys, jizya -veron maksaminen tai kuolema.